recursal/SuperWikiNEXT-32B huggingface dataset:
Untuk kegunaan lain, sila lihat Penapaian.

Penapaian ialah proses mengekstrak tenaga daripada redoks pengoksidaan sebatian organik, seperti karbohidrat menggunakan penerima elektron endogenus, yang juga selalunya sebatian organik. Sebaliknya pula, respirasi pula berlalu dengan elektron didermakan kepada penerima elektron eksogenus seperti oksigen melalui pengangkutan elektron berantai. Penapaian amat penting dalam keadaan anaerobik apabila tiada pemfosforilan oksidatif untuk mengawal penghasilan ATP (adenosina trifosfat) oleh glikolisis. Semasa penapaian, piruvat bermetobilasi kepada beberapa sebatian. Penapaian homolaktik ialah penghasilan asid laktik daripada piruvat; penapaian alkohol ialah penukaran piruvat kepada etanol dan karbon dioksida; dan penapaian heterolaktik ialah penghasilan asid laktik dan juga asid lain serta alkohol.

Penapaian tidak semestinya perlu dijalankan dalam keadaan anaerobik. Contohnya, walaupun dalam kehadiran oksigen yang banyak, sel yis lebih menyukai penapaian berbanding pemfosforilan oksidatif, selagi adanya gula untuk kegunaan (satu fenomena yang dikenali sebagai kesan Crabtree). Aktiviti antibiotik daripada bunga Humulus lupulus juga merencat metabolisma aerobik dalam yis.

Gula menjadi substrat (biokimia) umum untuk proses penapaian, dan contoh tipikal hasil produk penapaian ialah seperti etanol, asid laktik, laktosa, dan hidrogen. Namun, sebatian eksotik juga boleh terhasil daripada proses penapaian seperti asid butirik dan aseton. Yis menjalanakan proses penapaian menghasilkan etanol dalam Bir, wain, dan minuman keras yang lain, berserta dengan penghasilan kuantiti karbon dioksida yang banyak. Penapaian berlaku di dalam sel mamalia apabila berlakunya senaman intensif dengan bekalan oksigen terhad, mengakibatkan penghasilan asid laktik.

Rujukan
-------

Probiyotik
**Persatuan Seniman Malaysia** atau **Seniman** ialah sebuah pertubuhan bukan kerajaan (NGO) yang memperjuangkan nasib para seniman di Malaysia, ditubuhkan pada 1974 oleh Zainuddin Zimbo. Sehingga Jun 2012, mesyuarat tahunan ke-14 telah diadakan.

Mesyuarat Agung ke-14
---------------------

Mesyuarat Agung Tahunan ke-14 telah diadakan pada 26 Mei 2012 yang berkesudahan Zed Zaidi terpilih sebagai Presiden 2012. Zed Zaidi mendapat 152 undian, dengan menewaskan Datuk Ahmad Tamimi Siregar (9 undi) dan Zulkifli Ismail (8 undi). Bekas presiden Datuk Mustapha Maarof menarik di saat akhir.

Beberapa pihak mempersoalkan kesahihan AGM14 Seniman ini terutama dari pihak bekas Bendahari Seniman seperti Abu Bakar Omar. Mereka yang membantah dikatakan berkumpul di Pawagam Mini P. Ramlee, Kompleks Studio Merdeka, Finas, Ampang pada 7 Jun 2012 jam 3.00 petang.

Lihat juga
----------

* Gabungan Persatuan Karyawan Filem Malaysia
* Persatuan Pekerja Profesional Filem Malaysia
* Persatuan Sutradara Malaysia
* Perbadanan Kemajuan Filem Nasional Malaysia

Rujukan
-------

1. ↑  Zed Zaidi kekal Presien SENIMAN *Berita Harian* (15 November 2019). Dicapai pada 15 November 2019.
2. ↑  Zed Zaidi Buat Laporan Polis Jika Artis Veteran Pertikaikan AGM 14 Seniman mStar Online (8 Jun 2012). Diperoleh pada 1 Mac 2013.

Pautan luar
-----------

* Tapak web rasmi
***Epilog 3 Naga*** ialah sebuah siri drama televisyen Malaysia 2022 arahan Razif Rashid, dibintangi oleh Hazama, Syarul Ezani, Shafiq Rosli dan Juliana Evans. Siri ini memulakan tayangan perdana di Slot Dramatix, Awesome TV bermula 3 Ogos 2022 menggantikan Impian Lara.

Sinopsis
--------

Mengisahkan tentang kisah tiga sahabat karib yang hanyut dalam memilih jalan hidup sehingga terjerumus dengan kancah jenayah kongsi gelap. Fazarul, Khalid and Sean merupakan sahabat karib sejak kecil. Persahabatan, kisah cinta dan kasih sayang keluarga, disulam dengan kenakalan remaja yang mula membawa padah tatkala batas dilangkah.

Mereka merupakan sahabat karib sejak kecil. Di mana ada Fazarul, pasti akan kelihatan Khalid dan Sean di sampingnya. Kenakalan zaman remaja dirasakan suatu lumrah. Namun, ia mula membawa padah tatkala batasnya dilangkah. Jiwa remaja mereka mula hanyut tidak terbendung.

Khalid tersilap memilih jalan hidup. Sedikit demi sedikit dia terheret ke kancah kumpulan kongsi gelap. Semakin hari semakin sukar untuk melarikan diri.

Keinginan untuk berseronok di sebuah pusat hiburan hanya mengundang sengketa. Tempat sueh itu menjelmakan tragedi. Sean menjadi mangsa pertama.

Fazarul pula masih kuat semangatnya. Dia nekad mahu melepaskan Khalid dari dunia itu. Rakannya dipujuk untuk menyerah diri. Tetapi, tiada yang pasti apabila hati sudah diselubungi dendam. Di manakah titik pengakhirannya?

Pelakon
-------

* Hazama Azmi sebagai Khalid
* [[Syarul Ezani]] sebagai Fazarul
* Shafiq ‘Stu’ Rosli sebagai Sean Abdullah
* Juliana Evans sebagai Natasha
* Atyka Jalil sebagai Sazlina
* Katalina sebagai Sofea Ahmad
* Faizal Hussein sebagai Azroy
* Ridzuan Hashim sebagai Uncle Hussien
* Marissa Yasmin sebagai Makcik Asmah
* Sahronizam Noor sebagai Pakcik Zulkarnain
* Along Eyzendy sebagai Black
* Aman Nassim sebagai Chris

Rujukan
-------

1. ↑   Drama Epilog 3 Naga. MyInfoTaip. Dicapai 19 Ogos 2022
**Kamarul Effandi bin Abdul Rahim** (lahir 12 April 1987) merupakan seorang pemain bola sepak Malaysia yang bermain sebagai penjaga gol untuk Kuala Lumpur dalam Liga Super Malaysia.

Karier
------

Kamarul dilahirkan di Taiping, Perak, Malaysia. Dia memulakan kariernya bersama pasukan belia Perak sebelum dinaikkan ke pasukan senior untuk musim 2008 selepas membantu pasukan belia Perak memenangi Piala Presiden Malaysia 2007. Dia juga mewakili pasukan negerinya dalam Sukma 2010. Dia merupakan penjaga gol pilihan kedua Perak, sebagai pemain pengganti untuk Megat Amir Faisal selepas dia meninggalkan Perak selepas musim 2010. Dia dilepaskan oleh Perak, bersama-sama Nasril, pada akhir musim 2012. Kamarul menyertai Sime Darby FC bersama-sama empat bekas pemain Perak yang lain untuk musim 2013.

Dia dipanggil ke latihan pusat pasukan kebangsaan bawah-23 Malaysia di bawah bimbingan K. Rajagopal pada tahun 2009.

Rujukan
-------

1. ↑  "salinan arkib". Diarkibkan daripada yang asal pada 2014-10-10. Dicapai pada 2015-01-29.
2. ↑
3. ↑
4. ↑
5. ↑

Pautan luar
-----------

* Profil di Soccerway

| Persondata |
| --- |
| Nama | Kamarul Effandi bin Abdul Rahim |
| Nama alternatif |  |
| Pemerihalan ringkas | Pemain bola sepak Malaysia |
| Tarikh kelahiran | 12 April 1987 |
| Tempat kelahiran | Taiping, Perak, Malaysia |
| Tarikh kematian |  |
| Tempat kematian |  |
**Syair Perang Johor** merupakan manuskrip yang ditulis oleh Engku Haji pada 4 Dhulhijjah 1260 (1844). Satu salinan manuskrip terdapat di
Perpustakaan Universiti Leiden ("Cod. Or. 1761"). Manuskrip Cod. Or. 1761 itu terdiri daripada:- 

* Syair Perang Johor (pp.1-34) dan
* Kisah Engku Puteri (pp.35-59).

Manuskrip Cod. Or. 1761 dipercayai ditulis di Pulau Penyengat, Riau, dan terdiri daripada 6,253 perkataan dalam 1,420 rangkap. Naskhah ini dikatalog oleh H.H. Juynboll, Catalogus van de Maleische en Sundaneesche Handschriften der Leidsche Universiteits-Bibliotheek (Leiden: Brill, 1899), no.XIX (pp.17-18). Trankripsi bertaip disediakan secara bebas oleh J. van der Putten dan I. Proudfoot pada tahun 1998.

Rujukan
-------

Kamu nanya?, Kamu bertanya tanya

1. ↑  2008 - 2012 Dewan Bahasa dan Pustaka.
2. ↑  malay concordance project - Syair Perang Johor.

Pautan luar
-----------

* Siri Warisan Sastera Klasik: Hikayat Ali Bad Syah  Diarkibkan 2012-01-30 di Wayback Machine

| Senarai Kesusasteraan Melayu |
| --- |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |
**Rasnah binti Othman** atau lebih dikenali sebagai **Rozie Othman** adalah pelakon dan penerbit televisyen wanita Malaysia. Kerjaya lakonannya bermula pada tahun 1983 melalui filem *Di Ambang Kasih* arahan Allahyarham M. Amin.. Rozie juga pernah menjayakan watak empat janda bersahabat baik; bersama Uji Rashid, Khatijah Tan dan Raja Noor Baizura dalam sebuah slot cerekarama TV3 berjudul *Abang Muda* sekitar tahun 1996. Beliau turut berlakon dalam telefilem *Numero Uno* (1995) sebagai Datin Sofea.

Selain berlakon, Rozie turut menubuhkan syarikat produksinya sendiri, SRS Production pada 2005. Antara drama terbitan SRS Production ialah *Di Saat Kau Ucapkan*, *Lara Maisara* dan *Hati Mengerti*.

Kehidupan peribadi
------------------

Rozie merupakan anak sulung daripada empat beradik dan dibesarkan di Pantai Dalam, Kuala Lumpur. Dia mempunyai tiga (3) orang anak iaitu Farah Farina, Sofia Arshad dan Sofian Farok.

Beliau ialah nenek kepada salah seorang ahli kumpulan Dolla, Noor Syasya Afiqah Binti Shahrizal (Syasya).

Rujukan
-------

1. ↑  "Rozie Othman dulu pelakon kini produser". Utusan Melayu. 28 February 2007.
2. ↑  "Ujian besar buat Rozie Othman". Utusan Melayu. 26 September 2009.

Pautan luar
-----------

* Rozie Othman di Pangkalan Data Filem Internet (IMDb)
**Dharmasraya**, ialah ibu kota kerajaan agama Buddha abad ke-11 yang dikenali sebagai Kerajaan Melayu, berdasarkan sistem sungai Batanghari di Sumatera Barat dan Jambi moden, di pulau Sumatera, Indonesia. Kerajaan itu sendiri boleh dikenali dengan nama ibukotanya Dharmasraya atau dengan nama Bhumi Malayu atau Suvarnnabhumi menurut Prasasti Padang Roco.

Pembentukan
-----------

Selepas penyerangan oleh Rajendra Chola I, raja Empayar Chola dari Koromandel, kuasa wangsa Sailendra atas pulau Sumatera dan Semenanjung Tanah Melayu semakin lemah. Beberapa ketika kemudian muncul dinasti baru yang mengambil alih peranan Dinasti Sailendra, yang disebut dengan nama dinasti Mauli. Dharmasraya boleh dianggap sebagai pengganti Srivijaya.

Prasasti tertua yang mengandungi nama Maharaja Mauli ialah prasasti Grahi bertarikh 1183 ditemui di Semenanjung Tanah Melayu Chaiya (Grahi), Selatan Thailand. Prasasti tersebut memuat perintah Maharaja Srimat Trailokyaraja Maulibhusana Warmadewa kepada bhupati (bupati) Grahi bernama Mahasenapati Galanai untuk membuat patung Buddha berat 1 bhara 2 tula dengan nilai 10 tamlin emas. Nama artis yang bertanggungjawab mencipta patung tersebut ialah Mraten Sri Nano.

Prasasti kedua dari Dinasti Mauli muncul kira-kira seratus tahun kemudian pada tahun 1286. Prasasti di mana nama Dharmasraya (dan nama raja Srimat Tribhuwanaraja Mauli Warmadewa) muncul pada abad ke-13,:201  yaitu prasasti Padang Roco. ditemukan di sekitar hulu sungai Batanghari (sekarang Kabupaten Dharmasraya di Sumatera Barat), bertarikh 1286.

Senarai pemerintah
------------------

Maharaja Dharmasraya:

| Date | King's of name | Capital | Stone inscription or embassies to China and events |
| --- | --- | --- | --- |
| 1183 | Srimat Trailokyaraja Maulibhusana Warmadewa | Dharmasraya | Grahi inscription 1183 at Chaiya, South of Thailand, the order to regent Grahi, namely Mahasenapati Galanai to make a Buddha stone. |
| 1286 | Srimat Tribhuwanaraja Mauli Warmadewa | Dharmasraya | Padang Roco inscription 1286 at Siguntur, (now Dharmasraya regency), Pamalayu expedition. |
| 1347 | Srimat Sri Udayadityawarman Pratapaparakrama Rajendra Mauli Warmadewa | Pagaruyung | Moved to Pagaruyung
Amoghapasa Statue 1347 at Dharmasraya, Kuburajo inscription at Pagaruyung (now Tanah Datar regency). |

Lihat juga
----------

* Portal Sejarah
* flagPortal Indonesia

* Sejarah Indonesia
* Kerajaan Melayu
* Srivijaya
* Melayu

Rujukan
-------

1. ↑  J.L.A. Brandes, 1902, *Nāgarakrětāgama; Lofdicht van Prapanjtja op koning Radjasanagara, Hajam Wuruk, van Madjapahit, naar het eenige daarvan bekende handschrift, aangetroffen in de puri te Tjakranagara op Lombok*
2. ↑  Muljana, Slamet (2006), *Sriwijaya*, Yogyakarta: LKiS, ISBN 979-8451-62-7.
3. ↑  Cœdès, George (1968). *The Indianized states of Southeast Asia*. University of Hawaii Press. ISBN 9780824803681.

Templat:Minangkabau
Templat:Negeri prakolonial di Indonesia
**Musim ketiga** *Budak Tebing*, juga dikenali sebagai ***Budak Tebing 3*** memulakan tayangan perdana di Slot Lestary TV3 bermula 14 Disember 2022 sehingga 4 Januari 2023.

Sinopsis
--------

Budak Tebing kini memasuki alam dewasa dan berhadapan dengan cabaran hidup yang lebih besar. Arif menjadi lebih serius sehingga membuatkan Talam yang bekerja dengannya rasa tertekan. Hubungan Arif dengan Yoyol juga tidak seperti dulu. Arif kerap naik angin apabila Yoyol banyak menghabiskan masa di Tebing. Malah dia turut melarang Yoyol untuk berkawan dengan sesiapa sahaja.

Kemunculan Kylo yang mendakwa dirinya ialah adik tiri kepada Tongki ingin menyatukan semula budak-budak tebing. Namun, keadaan itu disalahtafsirkan oleh Arif. Pada masa yang sama, muncul Badas yang kerap datang ke tebing. Badas mendekati Kylo dengan mengakui dirinya ialah teman rapat kepada arwah ayah Tongki. Arif dan Kylo berselisih faham lagi kerana masing-masing menganggap Badas sebagai ayah angkat. Siapakah Badas sebenarnya dan apakah motif Badas mendekati budak-budak tebing ini? Adakah Arif menerima Kylo sebagai seorang sahabat atau lawan?

Pelakon
-------

### Pelakon utama

* Aedy Ashraf sebagai Tongki
* Adam Lee sebagai Arif
* Nabil Aqil sebagai Kylo
* Eyka Farhana sebagai Ira/Munira
* Firdaus Ghufran sebagai Talam
* Izz Ilham sebagai Yoyol
* Nelissa Nizam sebagai Maria
* Nia Atasha sebagai Husna

### Pelakon pembantu

* Azhar Sulaiman sebagai Badass
* Zarina Zainuddin sebagai Sabrina
* Alex Yanz sebagai Kamaruddin

### Penampilan istimewa

* Anne Abdullah sebagai Mak Maria
* Mazli Razali sebagai Kent
* Sahrul Sahar sebagai Viro

Rujukan
-------

1. ↑  Drama Budak Tebing 3 mcentralmy. Dicapai pada 2 April 2023.
2. ↑  Nur Emira Saizali (17 Disember 2022). "Drama Budak Tebing 3 lebih banyak konflik". Kosmo!. Dicapai pada 6 Januari 2023.
**Tolkāppiyam** (Tamil: தொல்காப்பியம்code: ta is deprecated ) adalah salah sebuah karya sastera Tamil yang tertua di dunia. Ia ditulis dalam bentuk *noorpaa* atau karangan berumus pendek dan terdiri daripada tiga buah buku; *Ezhuttadikaram*, *Solladikaram* dan *Poruladikaram*.

Etimologi nama
--------------

Nama *Tolkāppiyam* diterbitkan daripada gabungan dua patah kata iaitu *Tonmai* dan *kāppiyam*. *Tonmai* bermaksud 'kuno' dan *Kappiam* bermaksuda 'satera'.

Peraturan penertbitan *Tolkāppiyam* daripada kata-kata dasar dinyatakan dalam rangkap ke-136 *Nannūl*.

|  |  |
| --- | --- |
| ஈறு போதல் இடையுகரம் இய்யாதல் 
ஆதி நீடல் அடியகரம் ஐயாதல் 
தன்னொற் றிரட்டல் முன்னின்ற மெய்திரிதல் 
இனமிகல் இனையவும் பண்பிற் கியல்பே
நன்னூல் - 136 | தொன்மை + காப்பியம் 
"ஈறு போதல்" என்னும் விதிப்படி 
தொன்~~மை~~ + காப்பியம் 
தொன் + காப்பியம்
"முன்னின்ற மெய்திரிதல்" என்னும் விதிப்படி 
தொ~~ன்~~ல் + காப்பியம் 
தொல் + காப்பியம்  |

Rujukan
-------

1. ↑  Zvelebil, Kamil. 1973. *The smile of Murugan on Tamil literature of South India*. Leiden: Brill. - Zvelebil menarikhkan *Ur-Tolkappiyam* ke 1–2 SM.
2. ↑  *Nannūl* karya Pavanandhi Munivar

Pautan luar
-----------

* Tolkappiyam fulltext (PDF format) Diarkibkan 2008-10-02 di Wayback Machine

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Sekoci dibawa sebuah kapal yang lebih besar.
**Sekoci** atau **perahu penyelamat** adalah perahu tegar (*rigid*) atau mengembang (*inflatable*) yang dirancang untuk menyelamatkan nyawa manusia jika terjadi masalah di laut. Sekoci umumnya merujuk pada kendaraan yang dibawa oleh kapal yang lebih besar untuk digunakan oleh penumpang dan awak kapal dalam keadaan darurat. Tapi di Britania Raya, istilah ini terutama merujuk pada jenis kapal khusus yang tersedia di pelabuhan, umumnya diawaki oleh relawan, yang digunakan untuk secepatnya mencapai kapal yang menghadapi masalah.

Lihat juga
----------

* Baju pelampung
* Keselamatan
* Keselamatan pelayaran

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Sekoci*** |

* (Inggeris) Titanic's Lifeboats
* (Inggeris) Garde côtière canadienne Canadian Coast Guard
* (Inggeris) USCG National Motor Life Boat School
* (Inggeris) Royal National Lifeboat Institution
* (Inggeris) Life Boat Services Around the World
* (Inggeris) Inflatable Liferaft Full Test, Dril and Training
Filem **Chengkaman Maut** merupakan sebuah filem Melayu yang diterbitkan di Malaysia pada tahun 1972.

Pengarah
--------

Filem **Chengkaman Maut** diarah oleh pengarah S. Sudarmaji

Sinopsis
--------

Filem ini mengisahkan Putra yang baru kematian kedua ibu bapanya mengembara untuk mencari pembunuh ayah dan ibunya. Di dalam perjalanannya, Putra telah membantu Tini dan ibunya daripada di serang oleh samseng di sebuah kampung. Sebagai membalas jasa Putra, ibu Tini membawa Putra menumpang tinggal di rumah adiknya.

Mamat dan kuncu-kuncunya sering membuat kekacauan dan huruhara di kampung itu. Orang kuat Mamat iaitu Tikun selalu menindas penduduk kampung sehinggakan mereka hidup di dalam ketakutan. Mamat mengajak Puta menyertai kumpulannya tapi tidak diendahkan oleh Putra. Mamat telah berjaya menyogok wang kepada Kepala Desa sehingga dia telah berpihak kepadanya. Kehidupan masyarakat kampung bertambah sengsara kerana Kepala Kampung selalu mengadili masalah yang timbul dengan tidak adil dan saksama.

Pelakon
-------

### Pelakon Utama

* Ed Osmera sebagai Putra
* Hussein Abu Hassan sebagai Mamat / Mat Tedung
* Artini Dahlan sebagai Tini

### Pelakon Pembantu

* Dinda Sumanteri sebagai Tikun
* Ahmad B. sebagai Sukri (Ayah Tini)
* Rohaya Rahman sebagai Ibu Tini
* Osman Botak sebagai Kepala Desa

Penyanyi
--------

* Betty Ismail
* Fatimah Razak
* M. Sani

Pautan Luar
-----------

* Filem Malaysia tahun 1972
*
**Mandello del Lario** merupakan sebuah **komun** yang terletak di daerah Lombardy, Lecco, Itali.

Pantai antara Mandello del Lario dan Varenna dikenali sebagai "Golden Coast", dianggap sebagai pantai terbaik, dengan keadaan cuaca terbaik dan pemandangan panorama Tasik Como. pantai Tasik Como Oleh kerana kepentingannya, peperangan untuk penaklukan pantai tasik ini adalah banyak dan jika ia berlangsung selama beberapa dekad, walaupun antara tentera Milan dan Serenissima.

Pasaran Hartanah
----------------

Lokasi mewah yang sangat diidamkan adalah kawasan pusat Tasik Como, menawarkan pemandangan yang menakjubkan dari hujung ikonik Bellagio hingga kepada kawasan yang indah merangkumi Tremezzo, Griante, Menaggio, Lierna, Fiumelatte, dan Varenna.

Apartmen di kawasan yang dicari ini memerlukan harga antara 5,000 hingga 7,000 euro setiap meter persegi, dengan beberapa penthouse terpilih yang mampu mencecah sehingga 25,000 euro setiap meter. Villa yang tidak berdikari biasanya berada di kisaran antara 10,000 hingga 15,000 euro, manakala villa berdikari dengan pemandangan tasik boleh melebihi 25,000 euro setiap meter persegi. Untuk sewaan, ruang seluas 80 meter persegi mungkin menimbulkan kos sehingga 7,500 euro sebulan, tidak termasuk yuran kondominium.

Tasik Como hari ini telah berkembang menjadi kawasan super eksklusif di Milan, mencerminkan kemewahan dan ketajaman dalam lanskap hartanahnya.

Pautan
------

* Grotta dell’Acqua Bianca

Rujukan
-------



| * l
* b
* s
Lombardia · *Komun* Provinsi Lecco |
| --- |
| 
* Abbadia Lariana
* Airuno
* Annone di Brianza
* Ballabio
* Barzago
* Barzanò
* Barzio
* Bellano
* Bosisio Parini
* Brivio
* Bulciago
* Calco
* Calolziocorte
* Carenno
* Casargo
* Casatenovo
* Cassago Brianza
* Cassina Valsassina
* Castello di Brianza
* Cernusco Lombardone
* Cesana Brianza
* Civate
* Colico
* Colle Brianza
* Cortenova
* Costa Masnaga
* Crandola Valsassina
* Cremella
* Cremeno
* Dervio
* Dolzago
* Dorio
* Ello
* Erve
* Esino Lario
* Galbiate
* Garbagnate Monastero
* Garlate
* Imbersago
* Introbio
* Introzzo
* Lecco
* Lierna
* Lomagna
* Malgrate
* Mandello del Lario
* Margno
* Merate
* Missaglia
* Moggio
* Molteno
* Monte Marenzo
* Montevecchia
* Monticello Brianza
* Morterone
* Nibionno
* Oggiono
* Olgiate Molgora
* Olginate
* Oliveto Lario
* Osnago
* Paderno d'Adda
* Pagnona
* Parlasco
* Pasturo
* Perego
* Perledo
* Pescate
* Premana
* Primaluna
* Robbiate
* Rogeno
* Rovagnate
* Santa Maria Hoè
* Sirone
* Sirtori
* Sueglio
* Suello
* Taceno
* Torre de' Busi
* Tremenico
* Valgreghentino
* Valmadrera
* Varenna
* Vendrogno
* Vercurago
* Verderio Inferiore
* Verderio Superiore
* Vestreno
* Viganò

 |

 

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Mohamad Haziq Nazimuddin** atau lebih dikenali sebagai **Hazeeq Dean**  (lahir 5 Julai 1997) merupakan seorang pelakon dan model Malaysia.

Kerjaya
-------

Kerjaya Hazeeq Dean bermula pada tahun 2020 apabila beliau menjadi salah satu finalis Hero Remaja 2020. Sebagai seorang finalis , beliau berjaya menempatkan dirinya di kedudukan kelima terbaik dalam program berkenaan.

Kerjaya lakonan beliau mula dikenali pada tahun 2021 ketika beliau menjadi pelakon drama *Ratu Ten Pin di* Astro Ria *memegang watak sebagai Khalid namun beliau lebih dikenali sebagai Ariz menerusi Projek: High Council yang ditayangkan di Astro Ria.*

Kehidupan peribadi
------------------

Hazeeq Dean dilahirkan di Kuala Lumpur dan merupakan anak bongsu daripada empat beradik.

Filemografi
-----------

### Drama

| Tahun | Tajuk | Watak | Saluran TV | Catatan |
| --- | --- | --- | --- | --- |
| 2021 | *Ratu Ten Pin* |  | Astro Ria | Drama pertama |
| 2022 | *Cinta Amnesia* |  | TV3 |  |
| *Do You Love Me, Captain?* |  |  |
| *Kerana Aku Isteri Bidaan* |  |  |
| *The Maid 2* |  | Astro Ria |  |
| 2023 | *Projek: High Council* | Ariz |  |
| *Andai Itu Takdirnya* |  |  |
| *Chinta Wrong Direction* |  |  |
| *Sempurnakah Cinta Kita?* |  | Awesome TV |  |
| 2024 | *Menanti Senja* |  | TV3 |  |
**Dannok** ialah sebuah bandar kecil di Thailand, terletak 13 km di selatan bandar Sadao di tambon Samnak Kham. Ia adalah gugusan sois yang bersambung ke jalan utama selepas pusat pemeriksaan imigresen dan kastam Sadao. Ia terletak di sempadan Thailand-Malaysia dan berdekatan dengan Bukit Kayu Hitam.

Seperti kebanyakan bandar sempadan, perniagaan di Dannok memberi tumpuan kepada memenuhi keperluan trafik yang lalu-lalang. Trafik datang terutamanya dalam tiga bentuk. Pertama, terdapat lori pengangkutan yang membawa barangan antara Thailand dan Malaysia. Kemudian anda mempunyai pelancong Malaysia yang datang untuk berehat sebentar, sama ada untuk membeli-belah atau berpesta. Akhirnya, terdapat warga asing yang menggunakan visa pelancong Malaysia. Mereka datang ke sini untuk keluar dari negara ini dan kemudian masuk semula ke Malaysia selama 30 hari lagi. Beberapa pelancong menggunakan bandar itu sebagai tempat persinggahan sebelum bergerak ke  Hat Yai sekitar 60km jauhnya. Bagi yang lain, bandar sempadan Thailand itu sendiri adalah destinasinya.

Rujukan
-------

1. ↑
**Institut Pendidikan Guru Kampus Perlis** dibina pada tahun 1996 dan dirasmikan pada tahun 1999. Terletak di Jln. Behor Pulai, bersebelahan dengan Sekolah Menengah Sains Tuanku Syed Putra. Institut ini mula dikenali sebagai Maktab Perguruan Perlis.

Sejarah
-------

Perlis merupakan satu-satunya negeri yang belum mempunyai Maktab Perguruan. Menyedari hal ini, pada tahun 1982, YB Datuk Abdullah bin Haji Ahmad Badawi (sekarang Tun), Menteri Pelajaran Malaysia pada masa itu telah bersetuju untuk menubuhkan sebuah maktab perguruan di bumi Perlis. Atas ikhsan Kerajaan Negeri Perlis, pada tahun 1996 sebidang tanah seluas 89.6 ekar di kawasan Behor Pulai, Mukim Sena, Kangar telah diperuntukkan untuk tujuan pembinaan maktab tersebut. Kos keseluruhan pembinaan maktab perguruan yang menggunakan nama Maktab Perguruan Kangar (MPK) adalah sejumlah RM 55 juta. MPK telah siap dengan sepenuhnya pada pertengahan tahun 1999.
Pada 21 September 1999, MPK telah dibuka dengan rasminya oleh YAB Datuk Seri Dr. Mahathir bin Mohamad (sekarang Tun), Perdana Menteri Malaysia dalam satu upacara khas yang penuh gilang gemilang. Semasa perasmian tersebut, beliau telah menamakan semula Maktab Perguruan Kangar sebagai Maktab Perguruan Perlis (MPP) bagi mengelakkan kekeliruan dengan Majlis Perbandaran Kangar yang juga menggunakan kata singkat yang sama iaitu MPK. Kini setelah semua maktab perguruan dinaiktarafkan oleh Kementerian Pelajaran Malaysia, MPP telah dinamakan sebagai Institut Pendidikan Guru Kampus Perlis mulai tahun 2007 dan kumpulan pertama graduannya akan tamat pengajian pada tahun penghujung tahun 2010. Pada tahun 2021, IPG Kampus perlis telah menerima seorang siswa yang terlalu cemerlang bak kata orang, Muhammad Muhsin bin Abd Kadir. Beliau memang hebat ah.

Visi
----

"Institut pengajian tinggi unggul meneraju kecemerlangan pendidikan guru yang memenuhi aspirasi Kementerian Pelajaran Malaysia"

Misi
----

"Melaksana program pendidikan guru untuk melahirkan guru profesional, kompeten dan berwatak yang bersedia menjunjung aspirasi Kementerian Pelajaran Malaysia serta menyanjung warisan budaya Negara"

Alamat
------

Institut Pendidikan Guru Kampus Perlis,  

Jalan Behor Pulai,  

01000 Kangar,  

Perlis
Gedung JUSCO di Shenzhen, China. **JUSCO** (bahasa Jepun: ジャスコ) merupakan singkatan bagi **Japan United Stores Company**, serangkaian "Gedung Barangan Am" (atau pasar hiper) dan yang terbesar di kalangan jenisnya di Jepun. Pelbagai syarikat JUSCO adalah anak syarikat ÆON Co. Ltd..

Nama JUSCO diambil pada tahun 1970 oleh sebuah syarikat yang asalnya didirikan sebagai pedagang sutera kimono pada tahun 1758. Setelah dinamakan semula sebagai ÆON pada tahun 1989, rangakaian ini mengendali gedung-gedung di seluruh Jepun di bawah nama JUSCO dan negara-negara lain, termasuk di Malaysia, Hong Kong, tanah besar China, Taiwan dan Thailand.

Pelaburan luar negara
---------------------

Pada tahun 1985, gedung JUSCO yang sulung di luar negara dibuka di Plaza Dayabumi, Kuala Lumpur, Malaysia, sebagai usahasama dengan Cold Storage (Malaysia) dan tiga syarikat tempatan yang lain. Inilah kali pertama adanya syarikat Jepun yang menyertai usahasama yang penting dalam industri peruncitan Malaysia. JUSCO mengambil alih segala kawalan operasi rangkaiannya pada tahun 1988.

Pusat Membeli-Belah AEON Bukit Tinggi di Bandar Bukit Tinggi Klang, stor Jusco yang terbesar di rantau Asia Tenggara.
Kini 18 buah gedung dan pasar raya JUSCO di seluruh Malaysia sedang beroperasi dengan 4 buah lagi bakal dibuka dan 3 lagi dirancang menjelang 2010. Gedung JUSCO yang terbesar di Malaysia dan juga di rantau Asia Tenggara terletak di Pusat Membeli-Belah AEON Bukit Tinggi di Bandar Bukit Tinggi, Klang. JUSCO di Malaysia dikenali sebagai antara rangkaian peruncit barangan am pertama yang memperkenalkan beg bioplastik yang diperbuat daripada ubi kentang manis.

JUSCO, nama dagang bagi AEON Stores (Hong Kong) Co. Ltd. ditubuhkan di Hong Kong pada bulan November 1987 dengan cawangan pertamanya di Kornhill Plaza, Quarry Bay, kemudian disenaraikan dalam Bursa Saham Hong Kong pada bulan Februari 1994. Gedung JUSCO terbesar (juga pusat beli-belah satu bangunan terbesar di Jepun) dibuka pada tahun 2005 di Mito.

Pada 1 Mac 2011, semua cawangan Jusco di Jepun dinamakan semula sebagai ÆON ekoran penggabungan semua unit peruncitan miliknya yang merangkumi pasaraya Saty dan Posful..Pada bulan Mac 2012,semua cawangan Jusco di Malaysia dinamakan semula sabagai ÆON ekoran penggabungan semua unit peruncitan miliknya di jepun.

Rujukan
-------

1. ↑  Senarai gedung AEON
2. ↑  "December 2004 - AEON Magazine - Volume 13" (PDF). Diarkibkan daripada yang asal (PDF) pada 2006-12-06. Dicapai pada 2007-07-12.
3. ↑  AEON Co Ltd History
4. ↑  Japan: Aeon begins life under single supermarket banner, Fresh Plaza, 3 Mac 2011. Dicapai pada 11 Mac 2011.

Pautan luar
-----------

* 

```
Diarkibkan 2007-06-17 di Wayback Machine
Diarkibkan 2004-05-19 di Wayback Machine
```

* ÆON CO.(M) BHD
|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| **Perang saudara Caesar** |
| **Sebahagian daripada siriPerang Saudara Republik Rom** |
| framesframes |
| **Patung Julius Caesar dan Pompey,protagonis dalam perang ini** |
| ' | ' |
| Tarikh | 10 Januari 49 SM - 17 Mac 45 SMCaesar melintasi Rubicon untuk Perang Munda |
| Tempat | Hispania, Italia, Graecia, Aegyptus, Afrika |
| Hasil | Kemenangan Julius Caesar yang muktamad |

 |
| 

| Penempur |
| --- |
| Julius Caesar dan penyokong daripada puak Populares | Puak Optimat di Senat Rom |
| Komander |
| Julius Caesar | Pompey,Titus Labienus†,Metellus Scipio†,Cato Lebih Muda†,Gnaeus Pompeius |

 |
|   |
| 

| Perang Saudara Caesar |
| --- |
| Massilia (darat) – Ilerda – Massilia (laut) – Utica – Sungai Bagradas – Dyrrhachium – Pharsalus – Ruspina - Thapsus – Munda |

 |

**Perang saudara Caesar** yang ditempur pada tahun 49 SM merupakan salah satu daripada pertempuran terakhir Republik Rom. Pertempuran ini merupakan satu siri konfrontasi politik dan tentera antara Julius Caesar, penyokong politik, dan legionnya terhadap puak konservatif yang tradisional di Senat Rom, kekadang dikenali sebagai Optimat, yang disokong oleh legion-legion Pompey.

Banyak ahli sejarah melihatkan perang ini sebagai natijah yang logik bagi satu proses panjang subversi institusi-institusi politik kerajaan Rom yang bermula dengan kerjaya Tiberius Gracchus yang membawa kecelakaan, menerusi pembaharuan-pembaharuan legion oleh Gaius Marius, dan kediktatoran Lucius Cornelius Sulla, dan kemudian berakhir dengan penguasaan Rom oleh Perintahan Bertiga Pertama. Adakah ini benar-benar merupakan peristiwa-peristiwa yang membentukkan persediaan asas, adalah jelas bahawa keakuan Julius Caesar telah mengambil kesempatan yang disediakan oleh penurunan kuasa politik Rom itu. Selepas perjuangan politik dan tentera yang berpanjangan antara 49 dan 45 SM yang merangkumi perang-perang di Italia, Greece, Mesir, Afrika, dan Hispania, Caesar akhirnya menewaskan puak tradisional yang terakhir dalam Senat Rom di Perang Munda.

Bagi sebilangan ahli sejarah, perang saudara itu, bersama-sama dengan pemerintahan Rom yang singkat oleh Caesar sebelum pembunuhan beliau, menandakan keakhiran Republik Rom, dan permulaan Empayar Rom. Adakah saat *ini* dalam sejarah dipilih sebagai titik peralihan atau tidak, perang saudara Caesar dan perubahan-perubah dalam kerajaan Rom yang dihasilkan telah menghapuskan semua tradisi lama politik republik itu. Peristiwa-peristiwa ini merupakan satu tamparan yang Republik Rom tidak pernah dapat memulihkan.
**NJOI Now** (digayakan sebagai **njoi now**) merupakan satu aplikasi OTT milik Astro Malaysia. Ia dilancarkan pada 10 Mei 2017 oleh perdana menteri Malaysia ke 6, Dato Seri Najib Abdul Razak. Namun ditutup pada 30 September 2019 atasan banyak kontroversi. Sekarang ini, pelanggan NJOI boleh mengakses aplikasi Astro Go seperti biasa tetapi perlu mempunyai pek HD dan pek utama (**Primary Pack**). Serta, pelanggan NJOI dapat mengakses aplikasi Sooka pada 8 Jun 2021.

NJOI Now ialah perkhidmatan penstriman video baharu Astro yang tersedia di mudah alih dan dalam talian, dan ia juga satu-satunya aplikasi mudah alih di Malaysia yang memberi anda akses percuma kepada hiburan atas permintaan, termasuk lebih 2,200 set kotak filem dan drama, sukan langsung dan berita tergempar.Ia juga merupakan satu aplikasi yang sama dengan Astro Go tetapi ia dikhaskan untuk pelanggan NJOI sahaja.

Kontroversi
-----------

Menurut sumber dari sekejung.com. Setelah sebulan melancarkan **NJOI Now**, rakyat Malaysia telah dikejutkan dengan berita dari pihak NJOI telah pun mengeluarkan aplikasi percuma untuk semua.Pada ketika itu, pengguna telefon pintar tersenyum lebar kerana mempunyai inovasi untuk menonton saluran Astro dan saluran terrestrial percuma dari Media Prima di telefon pintar dengan menggunakan data prabayar.

Walaupun melancarkan NJOI Now tersebut, aplikasi hanya tersedia di iOS dan Android. Namun, kesemua telefon Android pada versi lama tidak menyokong. Hanya peranti yang versi Android 6.1 hingga ke atas sahaja yang menyokong aplikasi ini.

Selain itu, saluran-saluran yang tersedia seperti saluran Astro dan RTM sahaja. Namun, saluran dari Media Prima tidak dimasukkan dalam aplikasi NJOI Now. Ini merupakan keresahan kepada rakyat di Malaysia.

Pelanggan NJOI yang telah membayar pek prabayar tersebut, perkhidmatan NJOI Now telah dijenamakan semula ke Sooka. Turut pelanggannya yang menggunakan aplikasi ini perlu bayar tambahan untuk strim semua saluran Astro secara percuma.

Lihat lagi
----------

* Astro Go
* Sooka

Rujukan
-------
Zon Maut (disorot dengan warna merah) ditentukan oleh sempadam Taman Negara Yellowstone (disorot dengan warna hijau) bertindih dengan sempadan Idaho, di sudut barat daya taman.
**Zon Maut** (bahasa Inggeris: ***Zone of Death***code: en is deprecated ) ialah jolokan yang diberikan untuk sebuah kawasam seluas 50 bt2 (129.50 km2) di Taman Negara Yellowstone yang bersebelahan dengan Idaho. Akibat dari celah yang didakwa disebabkan oleh Perlembagaan Amerika Syarikat, seorang penjenayah secara teorinya dapat menghindari tuntutan untuk tindakan jenayah sekalipun, termasuk pembunuhan di daerah ini.

Celah
-----

Mahkamah Daerah Amerika Syarikat untuk Daerah Wyoming kini merupakan satu-satunya mahkamah keadilan Amerika Syrikat yang memiliki bidang kuasa ke atas beberapa negeri. Ini karena bidang kuasanya termasuk semua wilayah di Taman Negara Yellowstone, yang sedikit melangkaui sempadan wilayah Wyoming sehingga Idaho dan Montana. Selain itu, kerajaan persekutuan memiliki bidang kuasa eksklusif ke atas taman, sehingga jenayah yang dilakukan di taman tidak dapat dituntut di bawah undang-undang mana-mana negeri.

Perbicaraan mahkamah daerah biasanya diadakan di mahkamah persekutuan di Cheyenne, Wyoming. Walau bagaimanapun, Pindaan Keenam terhadap Perlembagaan Amerika Syarikat menetapkan bahawa juri dalam kes jenayah persekutuan mesti terdiri daripada warga daerah dan negeri di mana jenayah itu dilakukan. Oleh itu, tuduhan untuk jenayah yang didakwa dilakukan di kawasan taman di Idaho mesti diadili sebelum juri yang terdiri sepenuhnya dari penduduk kawasan itu, dan perbicaraan juga harus dilakukan di kawasan itu. Kerana bahagian Idaho taman tidak berpenghuni, juri negeri dan daerah tidak boleh menjadi juri. Manakala perlembagaan tidak menjamin hak untuk perbicaraan juri dalam semua pendakwaan (jenayah kecil tertentu dapat diadili oleh hakim). Sementara itu, defendan yang menghadapi tuduhan jenayah dan tidak diadili dalam perbicaraan perlembagaan, tidak boleh dihukum secara sah tanpa mengira rasa bersalah atau tidak bersalah.

Rujukan
-------

1. ↑  Therriault, Ednor (December 2018). *Myths and Legends of Yellowstone*. Bowman & Littlefield. ISBN 978-1493032150. Dicapai pada October 20, 2018.
2. ↑  Zint, Bradley (April 22, 2016). "'Population Zero,' debuting at film festival, explores the Zone of Death". *Los Angeles Times*. Dicapai pada October 20, 2018.
3. ↑  "Murder in majestic Yellowstone". *The Denver Post*. 2 August 2007. Dicapai pada October 20, 2018.
4. ↑  Gallagher, Katie (April 25, 2007). "MSU Law Professor Discusses Yellowstone National Park's "Zone of Death"" (Siaran akhbar). Michigan State University College of Law. Diarkibkan daripada yang asal pada June 27, 2020. Dicapai pada October 20, 2018.
5. ↑  Andrews, Robin (November 26, 2017). "A Legal Loophole Might Let You Get Away With Murder In Yellowstone". *Forbes*. Dicapai pada 20 October 2018.
6. 1 2 3  Kalt, Brian C. (2005). "The Perfect Crime". *The Georgetown Law Journal*. **93** (2): 675. SSRN 691642. Diarkibkan daripada yang asal pada January 17, 2021 – melalui the Michigan State University College of Law.
7. ↑  Kerry, Wolfe. "Yellowstone's Zone of Death". *Atlas Obscura*.
**Attila** ialah sebuah kugiran metalcore dari Atlanta, Georgia, ditubuhkan pada tahun 2005. Terkenal dengan pengaruh muzik rap dan nu metal, mereka telah mengeluarkan lapan album penuh sejak penubuhannya.

Walaupun pembentukan asal mereka adalah pada tahun 2005, kumpulan itu tidak memulakan jelajah sepenuh masa sehingga sekitar tahun 2010. Album paling berjaya mereka, *About That Life*, telah diterbitkan oleh Joey Sturgis, dikeluarkan pada 25 Jun 2013, dan memulakan kerjaya pada carta *Billboard* 200 di nombor 22. Attila telah melawat seluruh Amerika Syarikat dengan kumpulan-kumpulan seperti Hed PE, Arsonists Get All the Girls, See You Next Tuesday, Insane Clown Posse, Emmure, Chelsea Grin, The Agonist, Oceano, Falling in Reverse , dan Stesen Metro.

Rujukan
-------

1. ↑  "ATTILA: 'About That Life' First-Week Sales Revealed - July 3, 2013". blabbermouth.net. July 3, 2013. Dicapai pada July 3, 2013.
2. ↑  "Interview with Fronz of Attila (Video)". Diarkibkan daripada yang asal pada March 28, 2012. Dicapai pada August 27, 2011.

Pautan luar
-----------

* Tapak web label rasmi Diarkibkan 2019-07-10 di Wayback Machine

Templat:Attila
**Jestie Alexius**

Jestie Alexius merupakan salah seorang penyanyi tempatan negeri Sabah. Beliau berasal dari daerah Tambunan, Sabah. 
Mulai aktif dalam bidang muzik sejak berumur 9 tahun. 
Setakat ini mempunyai sebanyak 5 album di pasaran. 
Beliau pernah memenangi Juara Pertandingan Sugandoi Kaamatan Peringkat Daerah Tambunan pada tahun 2000 dengan membawakan lagu ciptaannya sendiri bertajuk ‘Nokounsikou Ginawoku’.Selain menjadi penyanyi, beliau juga merupakan komposer, penulis lirik, pemuzik. Antara lagu yang pernah mengangkat namanya adalah seperti ‘Kosorou Kopo Nangku Doho’, ‘Tambalutku’, ‘Tambunan’, ‘Au Insan Do Gumaab’. Bulangou. Jestie Alexius juga telah mencipta Tabasan Man bertujuan untuk menyayikan lagu-lagu lama berbentuk cover. Tabasan Man HANYA berada di Channel Jestie Alexius.

### Lagu Popular

- Kosorou Kopo Nangku Doho

- Tambalutku

- Tambunan

- Au Insan Do Gumaab

- Kaus Owiton kud matai Tabasan Man- (Cover Joe D Mabin)

Rujukan
-------

* 
* Diarkibkan 2019-11-10 di Wayback Machine
* Kilau Podos Vinoun Production Whatapps only +60162706925
* Tabasan Man - Cover Song

Pautan luar
-----------

* Youtube Jestie Alexius :
* Youtube KPVP
* Spotify :
* Deezer :
* Facebook :
* Instagram :
Kawasan Puget Sound dan bandar di sekitarnya.
**Puget Sound** (disebut /ˈpjuːʤɪt/) adalah serokan di utara Lautan Pasifik di barat laut negeri Washington. Ia bersambung dengan Lautan Pasifik melalui Selat Juan de Fuca. 

Kawasan Puget Sound adalah tempat bagi majoriti penduduk Seattle yang tinggal di bandar dan luar bandar yang menganjur dari utara ke selatan dari Stanwood ke Olympia. Kebanyakan masyarakat Puget Sound tinggal sama ada di sebelah koridor lebuh raya utara-selatan (Interstate Highway 5) yang digunakan sebagai jalan raya utama ke seluruh negeri. 

Puget Sound sebenarnya merujuk kepada kawasan perairan yang terletak di timur Serokan Admiralty, di mana air laut sampai ke kawasan daratan kira-kira 50 batu dari Pantai Pasifik yang memudahkan perjalanan kapal laut ke pelabuban di Seattle, Tacoma dan Olympia. Kawasan perairan ini kompleks dengan kewujudan banyak terusan, serokan, muara, teluk dan pulau di sekitarnya.

|  |  |
| --- | --- |
|  | Wikimedia Commons mempunyai media berkaitan ***Selat Puget*** |
**Tahun lompat** (bahasa Inggeris: *leap year*code: en is deprecated , Belanda: *schrikkeljaar*code: nl is deprecated ) atau **tahun kabisat** (Arab: سَّنَةُ الكَبِيسَة‎, rumi: *sannat ul-kabīsah*code: ar is deprecated  "tahun terisi" di mana كَبِيسَة‎ *kabīsah* terbitan kata kerja كَبَسَ‎ *kabasa* "menimbus" atau "mengisi") mengandungi lebih satu hari daripada tahun biasa sebanyak lama tahun falak/bermusim. Peristiwa musim dan astronomi tidak mengulangkan diri pada bilangan hari yang sama. Oleh sebab itu, sekiranya terdapat suatu takwim yang mempunyai bilangan hari yang sama pada setiap tahun, hari ulang tahun akan berbeza daripada hari peristiwa yang ditandainya.
Dengan penambahan satu hari, perbezaan di antaranya boleh dibetulkan. 

Dalam takwim Gregorius, sehari tambahan diletakkan selepas 28 haribulan Februari yakni pada 29 Februari keseluruhan berjumlah 366 hari berbanding 365 hari dalam setahun biasa. Orang yang dilahirkan pada 29 Februari akan menyambut hari jadinya pada hari sebelumnya ataupun selepasnya (1 Mac).

Rujukan
-------

1. ↑  Rujukan silang:

	* Wilkinson, Richard James (1932). "tahun". *A Malay-English dictionary (romanised)*. **II**. Mytilini, Yunani: Salavopoulos & Kinderlis. m/s. 516 – melalui TROVE, Perpustakaan Negara Australia.
	* "tahun kabisat". *Kamus Dewan* (ed. ke-4). Dewan Bahasa dan Pustaka Malaysia. 2017.
	* "tahun kabisat". *Kamus Besar Bahasa Indonesia* (ed. ke-3). Badan Pengembangan dan Pembinaan Bahasa Indonesia. 2016.
2. ↑  Lane, Edward William (1863–1893). "كبس". *Arabic-English Lexicon*. London. m/s. 2568 – melalui The Arabic Lexicon kelolaan Hawramani.com.CS1 maint: date format (link)
3. ↑  *Waktu dan Permasalahannya*. Jakarta: Departemen Agama Republik Indonesia. 1987. m/s. 23.
*Permainan Dalaman* merupakan satu aktiviti rekreasi sama ada untuk mendapat keseronokan, mengisi masa lapang ataupun bersenam. ia boleh dilakukan berseorangan ataupun secara berkumpulan.

Permainan biasanya mempunyai peraturan yang perlu diikuti semua orang. Adat bermain, ada yang menang dan ada yang kalah. Boleh juga seri. Permainan yang melibatkan aktiviti fizikal biasanya dipanggil sukan.

Permainan boleh dibahagikan kepada beberapa jenis:

* Permainan berasaskan kemahiran
* Permainan berasaskan strategi
* Permainan berasaskan nasib

Sesetengah permainan pula menggabungkan dua atau tiga elemen di atas.

Contoh-contoh permainan ialah:

* Catur dan dam
* Congkak
* Daun terup
* Dadu
* Gasing
* Guli
* Kapal terbang kertas
* Layang-layang
* Batu Seremban
* Tarik tali
* Yo-yo

Ada juga permainan yang berasaskan komputer seperti:

* Chrono Trigger
* Mineswepeer
* Pac-Man
* Tekken
* dota 2
* pool live tour(natul)

Lihat juga
----------

* Portal Permainan

* Mainan
* Sukan
* Teka-teki
* Teori permainan

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Permainan*** |

* Permainan tradisional Malaysia.
* Unblocked Games
**Dapunta Hyang Sri Jayanasa** (IAST: IAST: *Ḍapunta Hiyaṃ Śrī Jayanāśa*) adalah Maharaja pertama dari Srivijaya dan pengasas dinasti Kadatuan Srivijaya. Namanya disebutkan dalam siri-siri batu prasasti bertarikh dari akhir abad ke-7 Masihi juga digelar sebagai "prasasti Siddhayatra", menggambarkan perjalanan suci baginda untuk mendapatkan rahmat dan juga untuk menakluki kawasan sekitarnya. Dia memerintah di sekitar pergantian abad ke-7 ke abad ke-8 atau lebih tepat lagi, dalam tempoh antara 671 dan 702 Masihi.

Biografi
--------

Menurut*I Tsing*, sami Buddha Cina yang mengunjungi Srivijaya pada tahun 671 dan menetap di sana selama 6 bulan, dia kagum dengan kemurahan hati, kebaikan dan layanan yang ditunjukkan oleh Maharaja Srivijaya. Maharaja Diraja yang disebut dalam laporan I Tsing kemudiannya telah dikaitkan dengan Maharaja yang disebut dalam Batu prasasti tertua Srivijaya, juga dari abad ke-7, pada tanggal 682 Masihi, Batu Bersurat Kedukan Bukit yang ditemui di Palembang, juga difikir merujuk kepada orang yang sama. 

Batu Bersurat Kedukan Bukit tulisan bertanggal 605 saka (683 Masihi),:82–83 menyebut Jayanasa yang digelar *Dapunta Hyang* yang dilakukan *Siddhayatra* (perjalanan suci) dengan kapal. Dia berangkat dari Minanga Tamwan diiringi 20,000 bala tentera menuju ke Matajap dan menguasai beberapa tempat sekitarnya. Prasasti lain yang memberitahu bahawa perjalanan Siddhayatra dan penaklukan di sekitarnya seperti Kota Kapur, ditemui di Pulau Bangka (686 Masihi), Karang Brahi ditemui di Jambi Hulu (686 Masihi) dan  Palas Pasemah ditemui di selatan Lampung, kesemuanya menyebut peristiwa yang sama.

Dari semua catatan ini, telah dibuatkan satu kesimpulan yang *Dapunta Hyang* menubuhkan Empayar Srivijaya setelah menewaskan musuh-musuhnya di Jambi, Palembang, Selatan Lampung dan Pulau Bangka. Baginda meneruskan serangannya dengan menghantar bala tentera terhadap Bhumi Jawa yang menyumbang kepada kejatuhan Tarumanagara, Kerajaan Jawa Barat.

Rujukan
-------

1. ↑  Takakusu, Junjiro (1896). *A record of the Buddhist Religion as Practised in India and the Malay Archipelago AD 671-695, by I-tsing*. London: Oxford.
2. ↑  Casparis, J.G. (1975). *Indonesian palaeography: a history of writing in Indonesia from the beginnings to C. A, Part 1500*. E. J. Brill. ISBN 90-04-04172-9.
3. ↑  Cœdès, George (1918). "Le Royaume de Çriwijaya". *Bulletin de l'Ecole français d'Extrême-Orient*. **18** (6): 1–36.
4. ↑  Cœdès, George (1930). "Les inscriptions malaises de Çrivijaya". *Bulletin de l'Ecole français d'Extrême-Orient (BEFEO)*. **30**: 29–80.
5. ↑  Coedès, George (1968). Walter F. Vella (penyunting). *The Indianized States of Southeast Asia*. trans.Susan Brown Cowing. University of Hawaii Press. ISBN 978-0-8248-0368-1.
6. ↑  Elfriede Hermann; Karin Klenke; Michael Dickhardt (2009). *Form, Macht, Differenz : Motive und Felder ethnologischen Forschens*. Universitätsverlag Göttingen. m/s. 254–255. ISBN 978-3-940344-80-9.
Nama asal baginda ialah Long Mansor iaitu putera Long Ahmad dan merupakan adinda Long Kundor. Baginda menaiki takhta pada tahun 1891 dan memerintah sehingga tahun 1899.. 

Di antara pembesar-pembesar negeri yang berpengaruh semasa pemerintahan baginda adalah:-

* Datuk Maha Menteri Saad bin Ngah (Che Ha')
* Datuk Sri Paduka Nik Yusof bin Nik Abdul Majid (Nik Soh bin Nik Jid)
* Tok Hakim Kelantan, Syed Muhammad bin Syed Alwi.

Pembesar-pembesar ini dengan sokongan pengikut-pengikut mereka amat berpengaruh di dalam menentukan pewaris takhta. Keadaan ini telah menimbulkan rasa tidak puas hati dikalangan kerabat diraja yang tidak terpilih untuk menaiki takhta dan juga tidak mendapat sebarang jawatan di dalam kerajaan.

Pada masa pemerintahan baginda, iaitu pada 1891, Dato' Bahaman telah melarikan diri ke Ulu Kelantan.

Lihat juga
----------

* Sultan Kelantan

Rujukan
-------

* Shahril Talib (2003). *History of Kelantan : 1890 - 1940*. The Malaysian Branch of the Royal Asiatic Society. ISBN 9839961489.

Nota kaki
---------

1. ↑   Shahril Talib, 2003, ms 43
2. ↑  Shahril Talib, 2003, ms 44
3. ↑  Shahril Talib, 2003, ms 45

|  |  |  |
| --- | --- | --- |
| Penyandang Terdahulu | **Sultan Kelantan 1890 – 1899** | Penyandang Kemudian |
| **Sultan Muhammad III** | **Sultan Muhammad IV** |
Menggunakan *lorem ipsum* bagi memusat perhatian kepada unsur grafik dalam cadangan rekabentuk laman web.
**Lorem Ipsum** atau **Lipsum** merupakan satu kaedah atau satu cara yang digunakan dalam penerbitan untuk mempersembahkan elemen grafik dalam sesuatu dokumen dari segi fon, rekabentuk dan rekaletak. Lorem Ipsum juga boleh dijadikan sebagai teks sementara sebelum teks sebenar dimasukkan.

Walaupun Lorem Ipsum menggunakan tulisan Latin Klasik, ia tidak mempunyai makna. Ini adalah kerana fokus utamanya adalah rupabentuk teks tersebut, bukannya isi kandungannya. Ini kerana apabila teks kelihatan dalam dokumen, seseorang cenderung untuk menumpu kepada kandungan teks bukannya pembentangan tatarajah keseluruhan, dengan itu penerbit menggunakan lorem ipsum apabila menggambarkan typeface atau reka bentuk agar mengalihkan perhatian kepada pembentangan. "Lorem ipsum" turut menyerupai taburan huruf dalam bahasa Inggeris, yang membantu mengalih penukaran penumpuan kepada pembentangan.

  

Antara perenggan Lorem Ipsum yang termasyhur

*Lorem ipsum dolor sit amet, consectetur adipisicing elit, sed do eiusmod tempor incididunt ut labore et dolore magna aliqua. Ut enim ad minim veniam, quis nostrud exercitation ullamco laboris nisi ut aliquip ex ea commodo consequat. Duis aute irure dolor in reprehenderit in voluptate velit esse cillum dolore eu fugiat nulla pariatur. Excepteur sint occaecat cupidatat non proident, sunt in culpa qui officia deserunt mollit anim id est laborum.*

Rujukan
-------

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***Lorem ipsum***. |

|  |  |
| --- | --- |
|  | Wikisource mempunyai teks asal berkaitan rencana ini:
***Lorem ipsum*** |

* Lorem Ipsum generator (dalam banyak bahasa dan watak pengekodan)
* Lipsum.com — General information and a lorem ipsum generator
* Cicero: de Finibus I — Cicero: *De finibus bonorum et malorum*. (Teks lengkap)
* The Straight Dope Diarkibkan 2005-12-12 di Wayback Machine — Cecil Adams menjelaskan "Lorem ipsum"
* "The Close-Up: In the hi-def world of 30 Rock, little words mean a lot.", Gavin Edwards, *Wired*, Issue 15.04, March 2007